
Ministru kabineta noteikumi Nr. 228
Rīgā 2026. gada 28. aprīlī (prot. Nr. 24 14. §)
Grozījumi Ministru kabineta 2025. gada 8. jūlija noteikumos Nr. 423 "Eiropas Savienības kohēzijas politikas programmas 2021.–2027. gadam 3.2.1. specifiskā atbalsta mērķa "Attīstīt un izvērst ilgtspējīgu, klimatnoturīgu, intelektisku un intermodālu mobilitāti valsts, reģionālā un vietējā līmenī, tostarp uzlabotu piekļuvi TEN-T un pārrobežu mobilitāti" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2025. gada 8. jūlija noteikumos Nr. 423 "Eiropas Savienības kohēzijas politikas programmas 2021.–2027. gadam 3.2.1. specifiskā atbalsta mērķa "Attīstīt un izvērst ilgtspējīgu, klimatnoturīgu, intelektisku un intermodālu mobilitāti valsts, reģionālā un vietējā līmenī, tostarp uzlabotu piekļuvi TEN-T un pārrobežu mobilitāti" īstenošanas noteikumi" (Latvijas Vēstnesis, 2025, 130. nr.) šādus grozījumus:
· 1. Izteikt noteikumu nosaukumu šādā redakcijā:
· "Eiropas Savienības kohēzijas politikas programmas 2021.–2027. gadam 3.2.1. specifiskā atbalsta mērķa "Attīstīt noturīgu aizsardzības infrastruktūru, prioritāri atbalstot divējāda lietojuma infrastruktūru, kā arī uzlabot civilo sagatavotību" 3.2.1.2. pasākuma "Uzlabot efektīvus savienojumus Daugavpils pilsētā un Latgales reģionā, pārbūvējot Vienības tiltu Daugavpilī" īstenošanas noteikumi".
· 2. Izteikt 1.1. apakšpunktu šādā redakcijā:
· "1.1. kārtību, kādā īsteno Eiropas Savienības kohēzijas politikas programmas 2021.–2027. gadam 3.2. prioritātes "Duālas izmantojamības infrastruktūra un kiberdrošība" 3.2.1. specifiskā atbalsta mērķa "Attīstīt noturīgu aizsardzības infrastruktūru, prioritāri atbalstot divējāda lietojuma infrastruktūru, kā arī uzlabot civilo sagatavotību" 3.2.1.2. pasākumu "Uzlabot efektīvus savienojumus Daugavpils pilsētā un Latgales reģionā, pārbūvējot Vienības tiltu Daugavpilī" (turpmāk – specifiskais atbalsts);".
· 3. Izteikt 7. punktu šādā redakcijā:
· "7. Specifiskā atbalsta ietvaros līdz 2029. gada 31. decembrim ir sasniedzami šādi rādītāji:
· 7.1. iznākuma rādītājs – militārās mobilitātes prasībām pielāgota infrastruktūra – 0,31 km;
· 7.2. rezultāta rādītājs – jaunuzbūvēto, rekonstruēto, jaunināto vai modernizēto autoceļu lietotāju skaits – 4 186 131 pasažierkilometrs gadā."
· 4. Izteikt 24. punktu šādā redakcijā:
· "24. Šo noteikumu 22.9. apakšpunktā minētās izmaksas nepārsniedz 10 procentus no projekta kopējām plānotajām attiecināmajām izmaksām."
· 5. Papildināt ar 24.1 punktu šādā redakcijā:
· "24.1 Šo noteikumu 22.9. apakšpunktā minētās izmaksas nesamazina, ja projekta īstenošanas laikā rodas ietaupījums un projekta mērķi un rādītāji tiek sasniegti, kā arī ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar šo noteikumu 22.9. apakšpunktā minētajām izmaksām."
· 6. Izteikt 30.13. apakšpunktu šādā redakcijā:
· "30.13. nodrošina interešu konflikta neesību saskaņā ar normatīvajiem aktiem publisko iepirkumu jomā, kā arī paraksta interešu konflikta neesības apliecinājumu."

